
 Localitatea Timişoara dispune de un sistem centralizat de alimentare cu apă, canalizare şi epurare a apelor uzate menajere.
Canalizarea municipiului Timişoara funcţionează în sistem unitar. Debitul de apă menajeră uzată şi pluvială colectat prin reţelele stradale de canalizare se dirijează prin cele patru colectoare principale la Staţia de Epurare.


Reţelele de canalizare existente nu acoperă toate zonele construite, situaţie întâlnită şi în cartierul Ciarda Roşie pe străzile : Calea Buziaşului (parţial), str. Olarilor (parţial), str. C. Liuba (integral), str. Traian Simu (parţial), str. Th. Pallady (integral), str. Chevereşului .

Această deficienţă impune realizarea unor reţele de canalizare pe străzile: Calea Buziaşului (parţial), str. Olarilor (parţial), str. C. Liuba (integral), str. Traian Simu (parţial), str. Th. Pallady (integral), str. Chevereşului.   
Valoarea totală a investiţiei  ,,Extinderi reţele canal – Cartier Ciarda Roşie zona Calea Buziaşului” este estimată la 1.909.532 lei (cu TVA), respectiv 442.847 Eur (1EURO=4,312 lei la data de 22.01.2009).

Având în vedere faptul că finanţarea obiectivului  ,,Extinderi reţele canal – Cartier Ciarda Roşie zona Calea Buziaşului” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 01/2009 întocmit de S.C.  DELTA PROJECT  S.R.L.

